钦定古今图书集成/明伦汇编/闺媛典/第109卷 > 皇清十五 > 刘辅国妻文氏
## 钦定古今图书集成/明伦汇编/闺媛典/第109卷 > 皇清十五 > 刘辅国妻文氏

按《山西通志》：文氏，刘辅国妻，文进之女也。贞淑庄静，幼娴内则。年十六归辅国，事翁姑尽妇道。生子娃，方三岁，辅国病亡，氏哀恸不食，欲以身殉。姑劝曰：“我年已老，尔子且幼，今不食，是速我与子之命也。况尔有身，倘再生一男，刘氏宗亦不危。尔素晓事，独不解此乎？” 氏乃稍进食。后六月，生子二刘，氏含辛哺之。三年，二刘始离襁褓。氏曰：“我今可见良人地下矣。” 遂不饮食而死，时年二十二。